**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Οι πλημμύρες αντιπροσωπεύουν το ένα τρίτο του συνολικού αριθμού φυσικών καταστροφών που συμβαίνουν παγκοσμίως. Ένας στους δέκα θανάτους από φυσικές καταστροφές οφείλεται σε πλημμύρες. Το ένα τρίτο των φυσικών καταστροφών που πλήττουν την Ευρώπη είναι πλημμύρες (Hoyois et al., 2007).

Σκοπός του ΠΚΔ είναι να εκπαιδεύσει τους μαθητές στα φαινόμενα πλημμύρας. Μέσω πρακτικών δραστηριοτήτων παρατήρησης, πειραματισμού, αναπαράστασης και χαρτογράφησης, οι μαθητές θα κατανοήσουν τη φυσικογεωγραφία των αιφνίδιων πλημμυρών, τις αιτίες τους, τις επιπτώσεις τους και τη σχέση τους με τις ανθρώπινες παρεμβάσεις. Οι μαθητές/τριες με τη βοήθεια εφαρμογής AR θα βρεθούν αντιμέτωποι με «ρεαλιστικά» φαινόμενα πλημμύρας στο χώρο τους. Με τον τρόπο αυτόν θα εξασκηθούν σε ενδεχόμενο αιφνίδιας πλημμύρας, κατανοώντας τους τρόπους προστασίας.

Το ΠΚΔ αποτελεί τμήμα του εκπαιδευτικού υλικού που παράχθηκε στα πλαίσια του Έργου Erasmus+ PROFF (Protection against flash floods) – Προστασία από τις αιφνίδιες πλημμύρες, το οποίο χρηματοδοτείται από την Ευρωπαϊκή Ένωση και αναδιαμορφώθηκε και εμπλουτίστηκε από την ελληνική ομάδα του έργου, ώστε να ενταχθεί στα Εργαστήρια Δεξιοτήτων.