**Φύλλο Εργασίας Εργαστηρίου 3**

**Δραστηριότητα 1: Παρατήρηση Τοπίου**

**Διάρκεια: 20 λεπτά**

Κοιτάξτε προσεκτικά το τοπίο γύρ σας και καταγράψτε τις παρατηρήσεις σας.

1. Το σχολείο σας βρίσκεται σε ορεινή ή πεδινή περιοχή;
2. Μπορείτε να διακρίνετε τα πετρώματα της περιοχής σας; Είναι περατά ή αδιαπέρατα;
3. Παρατηρείτε ίχνη διάβρωσης (π.χ. στις όχθες) ή απόθεση υλικού (π.χ. πέτρες, άμμο); Γνωρίζετε αν έχουν υπάρξει κατολισθήσεις στην περιοχή; Αν ναι, τι μπορεί να τις προκάλεσε;
4. Στην περιοχή υπάρχει παρουσία ή απουσία βλάστησης;
5. Καταγράψτε το πλήθος των ανθρώπινων κατασκευών που παρατηρείτε γύρω σας (π.χ. χάραξη οδικού δικτύου, οικισμοί).
6. Η περιοχή σας έχει βρεθεί αντιμέτωπη με φαινόμενα πυρκαγιάς στο παρελθόν; Αν ναι, τι επίπτωση είχε το γεγονός αυτό στο τοπίο το οποίο παρατηρείτε;
7. Η περιοχή σας έχει βρεθεί αντιμέτωπη με φαινόμενα πλημμύρας στο παρελθόν; Αν ναι, τι επιπτώσεις είχε αυτό στην διαμόρφωση του τοπίου που βλέπετε σήμερα;

**Δραστηριότητα 2: Σχεδιασμός Τοπίου**

**Διάρκεια: 10 λεπτά**

Σχεδιάστε στο παρακάτω πλαίσιο το τοπίο που βλέπετε, συμπεριλαμβανομένων όλων των γεωλογικών δομών αλλά και των ανθρώπινων κατασκευών που παρατηρείτε.

**Δραστηριότητα 3: Συζήτηση – Συμπεράσματα**

**Διάρκεια: 10 λεπτά**

Συζητήστε με τους συμμαθητές/ τριες σας και καταγράψτε σε μια παράγραφο 100 λέξεων ποιοι φυσικοί και ανθρωπογενείς παράγοντες συνέβαλαν στη διαμόρφωση του τοπίου που βλέπετε σήμερα.

Πώς πιστεύετε θα επηρεαστεί το τοπίο σε περίπτωση πολύ έντονης βροχόπτωσης;